Dragi učenici 6.b i 6.c razreda!

Danas ćemo obraditi Futur prvi.

Usmeno odgovorite na sljedeća pitanja:

Što je infinitiv?

Koji su nastavci za infinitiv?

Pogledajte video lekciju o Futuru prvome na sljedećoj poveznici:

<https://www.youtube.com/watch?v=eQLWuuvdNl8>

U bilježnicu zapišite plan ploče:

**Futur prvi**

 Golub **će ozdraviti**.

 Ja **ću** ga **hraniti**.

 **Pomoći ću** mu.

 **Zvat ću** ga Bijeli.

**Futur prvi izriče da će se radnja dogoditi u budućem vremenu.**

**TVORBA FUTURA PRVOGA:**

**Futur prvi tvori se od infinitiva i nenaglašenoga prezenta pomoćnoga glagola *htjeti.***

primjer:

Zva**t** ću ga Bijeli. (pomoćni glagol **iza** glagola u infinitivu koji završava na nastavak -ti)

Bijeli ću ga zva**ti**. (pomoćni glagol **ispred** infinitiva koji završava na nastavak - ti)

 Pomo**ći** ćumu.

Njemu ću pomo**ći**.

**SPREZANJE GLAGOLA U FUTURU PRVOME:**

Primjer: voljeti, doći

1.os.jd. voljet ću doći ću

2.os.jd. voljet ćeš doći ćeš

3.os.jd. voljet će doći će

1.os.mn. voljet ćemo doći ćemo

2.os.mn. voljet ćete doći ćete

3.os.mn. voljet će doći će

**Imat ću** neobične ljubimce i **voljeti** ih.

 ↓ ↓

**cjeloviti futur prvi** **krnji futur prvi** (bez pomoćnoga glagola)

Sljedeće zadatke prepiši i riješi u bilježnicu, a zatim ih fotografiraj i pošalji u privatnoj poruci.

**1. Prepiši zadane rečenice u futuru prvome.**

a) Čitam knjigu za lektiru u svojoj sobi. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

b) Sutra idem u kino. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

c) Marko je bio najbolji na utrci. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

d) Profesorica je donijela ispravljene ispite. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2. Dopuni tekst tako glagole u zagradama preoblikuješ u futur prvi.**

a) \_\_\_\_\_\_\_\_\_\_\_\_\_\_\_\_\_ \_\_\_\_ slijepcima kad prelaze ulicu. (pomagati)

b) \_\_\_\_\_\_\_\_\_\_\_\_\_\_\_\_\_ \_\_\_\_ dobro sa psom. (postupati)

c) \_\_\_\_\_\_\_\_\_\_\_\_\_\_\_\_\_ \_\_\_\_ istiskivati bubuljice. (prestati)

d) Siromašnima \_\_\_\_ \_\_\_\_\_\_\_\_\_\_\_\_\_\_\_. (pomagati)